Casa Batlló
<s>Kuća Batlló (katalonski: La Casa Batlló) je stambena zgrada u Barceloni, u ulici Passeig de Gràcia br. 43, i jedno je od ključnih djela Antonija Gaudíja.</s>

<s>Zgrada je građena od 1904. do 1906. godine u dijelu grada znanom kao "Jabuka nesklada" (katalonski: Manzana de la discordia) jer je prepuna primjera katalonske modernističke arhitekture (Art Nouveau).</s><s>Kako "manzana" znači i "jabuka", ali i "stambena četvrt", radi se o igri riječi.</s>

<s>Kuću Batlló je, za obitelj Josepa Batlló i Casanovasa, lokalnog industrijalca, preuredio Gaudí u svom ekstremnom osobnom stilu.</s><s>Gaudí je obnovio fasadu, interijer, ali i namještaj.</s><s>Salvador Dalí je nazvao njegovu fasadu: "snažan i besmislen sjaj raznobojnog mozaika koji isijava iz neobičnih vodenih oblika".</s><s>Kult zakrivljene linije i širenje oblika je najvažnije za simboliku vitalnosti koja se odlikuje na svakom detalju, od stupova do balkona.</s><s>Fasada izgleda kao živi organizam koji vibrira.</s>

<s>Zapravo toranj s križnim cvijetom simbolično predstavlja svetog Jurja, zaštitnika Barcelone, koji ubija zmaja (simbol kraljevske Španjolske) prikazanog  krljuštima krovnog crijepa, dok su balkoni oblikovani kao lubanje njegovih žrtava, a stupovi njihove kosti.</s>

<s>Povezano 
 Djela Antonia Gaudija
 Art Nouveau</s>

<s>Vanjske veze</s>

<s>Službene stranice La Casa Batlló
 Fotografije unutrašnjosti</s>

<s>Batlló
Građevine u Barceloni
Secesijska arhitektura
Svjetska baština u Španiji</s>

